ข้อบัญญัติองค์การบริหารส่วนตำบลหนองแวง เรื่อง การลดหย่อนภาษีบำรุงท้องที่ พ.ศ. 2553
ข้อบัญญัติองค์การบริหารส่วนตำบลหนองแวง
ข้อบัญญัติองค์การบริหารส่วนตำบลหนองแวง
เรื่อง
การลดหย่อนภาษีบำรุงท้องที่
พ.ศ.
๒๕๕๓[๑]
 

โดยที่เป็นการสมควรตามข้อบัญญัติองค์การบริหารส่วนตำบลหนองแวง
เรื่อง
การลดหย่อนภาษีบำรุงท้องที่เพื่อใช้บังคับในเขตองค์การบริหารส่วนตำบลหนองแวง

อาศัยอำนาจความตามมาตรา ๗๑ แห่งพระราชบัญญัติสภาตำบลและองค์การบริหารส่วนตำบล
พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่
๕) พ.ศ. ๒๕๔๖ ประกอบมาตรา ๒๒ (๑) แห่งพระราชบัญญัติภาษีบำรุงท้องที่ พ.ศ. ๒๕๐๘
ซึ่งแก้ไขเพิ่มเติมโดยพระราชบัญญัติภาษีบำรุงท้องที่ (ฉบับที่ ๓) พ.ศ. ๒๕๔๓ องค์การบริหารส่วนตำบลหนองแวงโดยได้รับความเห็นชอบจากสภาองค์การบริหารส่วนตำบลหนองแวงและนายอำเภอบ้านแพง
จึงตราข้อบัญญัติไว้ ดังต่อไปนี้

ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลหนองแวง
เรื่อง การลดหย่อนภาษีบำรุงท้องที่ พ.ศ. ๒๕๕๓

ข้อ ๒ ข้อบัญญัตินี้
ให้ใช้บังคับในเขตองค์การบริหารส่วนตำบลหนองแวงตั้งแต่วันถัดวันประกาศโดยเปิดเผย ณ
ที่ทำการองค์การบริหารส่วนตำบลหนองแวง แล้ว ๗ วัน

ข้อ ๓ บุคคลธรรมดาซึ่งเป็นเจ้าของที่ดินแปลงเดียวหรือหลายแปลงที่อยู่ในเขตองค์การบริหารส่วนตำบลหนองแวงและใช้ที่ดินนี้เป็นที่อยู่อาศัยของตน
เป็นที่เลี้ยงสัตว์ของตนหรือประกอบกิจกรรมของตนให้ลดหย่อนไม่ต้องเสียภาษีบำรุงท้องที่ตามเกณฑ์
ดังต่อไปนี้
ที่ดินที่อยู่ในเขตองค์การบริหารส่วนตำบลหนองแวงให้ลดหย่อนห้าไร่
ในกรณีที่บุคคลธรรมดาหลายคนที่เป็นเจ้าของที่ดินร่วมกันให้ได้รับการลดหย่อนรวมตามเกณฑ์ที่กำหนดไว้ในวรรคหนึ่ง

ข้อ ๔ ให้นายกองค์การบริหารส่วนตำบลหนองแวงมีหน้าที่รักษาการให้เป็นไปตามข้อบัญญัตินี้


ประกาศ
ณ วันที่ ๒๔ พฤษภาคม พ.ศ. ๒๕๕๓
ทองนาค
ถาวร
นายกองค์การบริหารส่วนตำบลหนองแวง















ปริยานุช/ผู้จัดทำ
๑๑
พฤศจิกายน ๒๕๕๓

ณัฐวดี/ตรวจ
๑๑
พฤศจิกายน ๒๕๕๓

[๑]
ราชกิจจานุเบกษา เล่ม ๑๒๗/ตอนที่ ๑๖๖ ง/หน้า ๒๐๑/๔ พฤศจิกายน ๒๕๕๓